               ЕВРОПЕЙСКА КОМИСИЯ
            Брюксел, 14.11.2019
            COM(2019) 590 final
            2019/0263(NLE)
            Предложение за
            РЕШЕНИЕ НА СЪВЕТА
            относно сключването от името на Европейския съюз и неговите държави членки на Протокола за изменение на Допълнителното споразумение между Европейския съюз и неговите държави членки, от една страна, Исландия, от друга страна, и Кралство Норвегия, от трета страна, относно прилагането на Споразумението за въздушен транспорт между Съединените американски щати, от една страна, и Европейския съюз и неговите държави членки, от друга страна, Исландия, от трета страна, и Кралство Норвегия, от четвърта страна, подписано на 16 и 21 юни 2011 г., за да се вземе предвид присъединяването към Европейския съюз на Република Хърватия

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Съгласно член 6, параграф 2 от Акта за присъединяване, Хърватия се задължава да се присъедини към споразуменията, сключени или подписани от Съюза и държавите членки с трети държави. Сред тези споразумения е Допълнителното споразумение между Европейския съюз и неговите държави членки, Исландия и Норвегия („Допълнителното споразумение“) относно прилагането на Споразумението за въздушен транспорт между Съединените американски щати, Съюза и неговите държави членки, Исландия и Норвегия („четиристранното споразумение“), с което се уреждат отношенията между трите европейски страни по това споразумение. Четиристранното споразумение от своя страна разширява обхвата на Споразумението за въздушен транспорт между Съединените американски щати и Европейската общност и нейните държави членки („СВТ между ЕС и САЩ“) върху Исландия и Норвегия.

                  В член 6, параграф 2 от Акта за присъединяване освен това се предвижда, че присъединяването на Хърватия към тези споразумения се договаря чрез сключване на протокол към споразумението между Съвета, действащ с единодушие от името на държавите членки, и съответните трети държави. Освен това Комисията договаря тези протоколи от името на държавите членки.

                  Комисията съответно договори Протокол за изменение на Допълнителното споразумение, за да се осигури присъединяването на Хърватия към него.

                  Целта на настоящото предложение е Съветът да вземе решение въз основа на член 218, параграф 6, буква а) от Договора за функционирането на Европейския съюз и член 6, параграф 2 от Акта за присъединяване, за сключването на Протокола от името на Съюза и на държавите членки след неговото подписване.

               •Общ контекст

               Задължението на Хърватия съгласно член 6, параграф 2 от Акта за присъединяване се отнася също така до СВТ между ЕС и САЩ и четиристранното споразумение; Комисията съответно договори протоколи също и за тези споразумения, за да се осигури присъединяването на Хърватия към тях. Предложенията за решения на Съвета относно подписването и временното прилагане, както и за сключването на тези протоколи, са представени едновременно с настоящото предложение, а също и предложението за решение на Съвета относно подписването и временното прилагане на Протокола за изменение на Допълнителното споразумение.

               •Съгласуваност с действащите разпоредби в тази област на политиката

               СВП между ЕС и САЩ беше първото всеобхватно споразумение за въздушен транспорт с ключов партньор на Съюза. То е най-важното споразумение за въздушен транспорт в света, осигуряващо над 80 милиона места годишно, и съответно представлява крайъгълен камък на външната политика на ЕС в областта на въздухоплаването. Значението му нарасна с разширяването му към Исландия и Норвегия чрез четиристранното споразумение. Протоколът ще даде възможност на Хърватия да се възползва от това споразумение.

               •Съгласуваност със съществуващите разпоредби в областта на предложението

               Протоколът дава възможност на Хърватия да изпълни задължението си по член 6, параграф 2 от Акта за присъединяване да се присъедини към Допълнителното споразумение.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Член 100, параграф 2 във връзка с член 218, параграф 6, буква а) от ДФЕС и член 6, параграф 2, втора алинея от Акта за присъединяване.

               •Субсидиарност (при неизключителна компетентност)

                Протоколът дава възможност на Хърватия да се възползва от четиристранното споразумение, създава равноправни и еднакви условия за достъп до пазара и служи като основа за нови договорености за регулаторно сътрудничество и сближаване в области от съществено значение за безопасното, сигурно и ефективно осъществяване на въздухоплавателни услуги. Тези договорености могат да бъдат постигнати само на равнището на Съюза.

               •Пропорционалност

                  Протоколът е ограничен до разглеждания въпрос, а именно присъединяване на Хърватия към Допълнителното споразумение, и не засяга други въпроси.

               •Избор на инструмент

                  Международно споразумение.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

                  Не се прилага.

               •Консултации със заинтересованите страни

                  Не се прилага.

               •Събиране и използване на експертни становища

                  Не се прилага.

               •Оценка на въздействието

                  Не се прилага.

               •Пригодност и опростяване на законодателството

                  Не се прилага.

               •Основни права

                  Не се прилага.

               4.ОТРАЖЕНИЕ ВЪРХУ БЮДЖЕТА

                  Предложението няма отражение върху бюджета на Съюза.

               5.ДРУГИ ЕЛЕМЕНТИ

               •Обобщение на предложеното споразумение

                  Протоколът се състои от разпоредба относно присъединяването на Хърватия към Допълнителното споразумение и разпоредби за влизането в сила и временното прилагане на Протокола.

               2019/0263 (NLE)

               Предложение за

               РЕШЕНИЕ НА СЪВЕТА

               относно сключването от името на Европейския съюз и неговите държави членки на Протокола за изменение на Допълнителното споразумение между Европейския съюз и неговите държави членки, от една страна, Исландия, от друга страна, и Кралство Норвегия, от трета страна, относно прилагането на Споразумението за въздушен транспорт между Съединените американски щати, от една страна, и Европейския съюз и неговите държави членки, от друга страна, Исландия, от трета страна, и Кралство Норвегия, от четвърта страна, подписано на 16 и 21 юни 2011 г., за да се вземе предвид присъединяването към Европейския съюз на Република Хърватия

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 6, буква а) от него,

               като взе предвид Акта за присъединяване на Хърватия, и по-специално член 6, параграф 2, втора алинея от него,

               като взе предвид предложението на Европейската комисия,

               като взе предвид одобрението на Европейския парламент,

               като има предвид, че:

               (1)съгласно Решение [   ] на Съвета Протоколът за изменение на Допълнителното споразумение между Европейския съюз и неговите държави членки, от една страна, Исландия, от друга страна, и Кралство Норвегия, от трета страна, относно прилагането на Споразумението за въздушен транспорт между Съединените американски щати, от една страна, и Европейския съюз и неговите държави членки, от друга страна, Исландия, от трета страна, и Кралство Норвегия, от четвърта страна, подписано на 16 и 21 юни 2011 г., за да се вземе предвид присъединяването към Европейския съюз на Република Хърватия (наричан по-долу „Протоколът“), беше подписан на [   ], при условие че бъде сключен на по-късна дата.

               (2)Протоколът следва да бъде одобрен от името на Съюза и неговите държави членки,

               ПРИЕ НАСТОЯЩОТО РЕШЕНИЕ:

               Член 1

               Протоколът за изменение на Допълнителното споразумение между Европейския съюз и неговите държави членки, от една страна, Исландия, от друга страна, и Кралство Норвегия, от трета страна, относно прилагането на Споразумението за въздушен транспорт между Съединените американски щати, от една страна, и Европейския съюз и неговите държави членки, от друга страна, Исландия, от трета страна, и Кралство Норвегия, от четвърта страна, подписан на 16 и 21 юни 2011 г., за да се вземе предвид присъединяването към Европейския съюз на Република Хърватия („Протоколът“) се одобрява от името на Съюза и неговите държави членки.

               Член 2

               Председателят на Съвета посочва лицето, упълномощено да осъществи от името на Съюза и неговите държави членки размяната на дипломатически ноти, предвидена в член 3 от Протокола, за да бъде изразено съгласието на Съюза и неговите държави членки за обвързването им с Протокола.

               Член 3

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

    ---documentbreak---

               ЕВРОПЕЙСКА КОМИСИЯ
            Брюксел, 14.11.2019
            COM(2019) 590 final
            ПРИЛОЖЕНИЕ
            към
            предложение за Решение на Съвета
            относно сключването от името на Европейския съюз и неговите държави членки на Протокола за изменение на Допълнителното споразумение между Европейския съюз и неговите държави членки, от една страна, Исландия, от друга страна, и Кралство Норвегия, от трета страна, относно прилагането на Споразумението за въздушен транспорт между Съединените американски щати, от една страна, и Европейския съюз и неговите държави членки, от друга страна, Исландия, от трета страна, и Кралство Норвегия, от четвърта страна, подписано на 16 и 21 юни 2011 г., за да се вземе предвид присъединяването към Европейския съюз на Република Хърватия

               ПРОТОКОЛ

               за изменение на Допълнителното споразумение между Европейския съюз и неговите държави членки, от една страна, Исландия, от друга страна и Кралство Норвегия, от трета страна, за прилагане на Споразумението за въздушен транспорт между Съединените американски щати, от една страна, Европейския съюз и неговите държави членки, от друга страна, Исландия, от трета страна и Кралство Норвегия, от четвърта страна, подписано на 16 и 21 юни 2011 г., за да се вземе предвид присъединяването към Европейския съюз на Република Хърватия

               РЕПУБЛИКА АВСТРИЯ,

               КРАЛСТВО БЕЛГИЯ,

               РЕПУБЛИКА БЪЛГАРИЯ,

               РЕПУБЛИКА ХЪРВАТИЯ,

               РЕПУБЛИКА КИПЪР,

               ЧЕШКАТА РЕПУБЛИКА,

               КРАЛСТВО ДАНИЯ,

               РЕПУБЛИКА ЕСТОНИЯ,

               РЕПУБЛИКА ФИНЛАНДИЯ,

               ФРЕНСКАТА РЕПУБЛИКА,

               ФЕДЕРАЛНА РЕПУБЛИКА ГЕРМАНИЯ,

               РЕПУБЛИКА ГЪРЦИЯ,

               УНГАРИЯ,

               ИРЛАНДИЯ,

               ИТАЛИАНСКАТА РЕПУБЛИКА,

               РЕПУБЛИКА ЛАТВИЯ,

               РЕПУБЛИКА ЛИТВА,

               ВЕЛИКОТО ХЕРЦОГСТВО ЛЮКСЕМБУРГ,

               МАЛТА,

               КРАЛСТВО НИДЕРЛАНДИЯ,

               РЕПУБЛИКА ПОЛША,

               ПОРТУГАЛСКАТА РЕПУБЛИКА,

               РУМЪНИЯ,

               СЛОВАШКАТА РЕПУБЛИКА,

               РЕПУБЛИКА СЛОВЕНИЯ,

               КРАЛСТВО ИСПАНИЯ,

               КРАЛСТВО ШВЕЦИЯ,

               ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,

               като страни по Договора за Европейския съюз и Договора за функционирането на Европейския съюз и като държави — членки на Европейския съюз (наричани по-долу „държавите членки“), и

               ЕВРОПЕЙСКИЯТ СЪЮЗ,

               от една страна,

               ИСЛАНДИЯ,

               от друга страна, и

               КРАЛСТВО НОРВЕГИЯ,

               от трета страна,

               като взеха предвид присъединяването на Република Хърватия към Европейския съюз на 1 юли 2013 г.,

               СЕ СПОРАЗУМЯХА ЗА СЛЕДНОТО:

               Член 1

               Република Хърватия е страна по Допълнителното споразумение между Европейския съюз и неговите държави членки, от една страна, Исландия, от друга страна и Кралство Норвегия, от трета страна, за прилагане на Споразумението за въздушен транспорт между Съединените американски щати, от една страна, Европейския съюз и неговите държави членки, от друга страна, Исландия, от трета страна и Кралство Норвегия, от четвърта страна, подписано на 16 и 21 юни 2011 г. (наричано по-долу „Допълнителното споразумение“).

               Член 2

               Текстът на Допълнителното споразумение на хърватски език, приложен към настоящия протокол, е автентичен при същите условия, както текстът на другите езици.

               Член 3

               Настоящият протокол влиза в сила на по-късната от следните дати:

               1. датата на влизане в сила на Допълнителното споразумение, и

               2. един месец след датата на последната нота при размяната на дипломатически ноти между страните, потвърждаващи приключването на всички необходими процедури за влизане в сила на настоящия протокол.

               Член 4

               Страните се споразумяват, че от датата на подписване на настоящия протокол до момента на влизането му в сила той ще се прилага временно и доколкото позволява приложимото национално право.

               Съставено в..., в три еднообразни екземпляра, на… 2019 г. на английски, български, гръцки, датски, естонски, исландски, испански, италиански, латвийски, литовски, малтийски, немски, нидерландски, норвежки, полски, португалски, румънски, словашки, словенски, унгарски, фински, френски, хърватски, чешки и шведски език, като текстовете на всеки един от тези езици са еднакво автентични.

               За държавите членки

               За Европейския съюз

               За Исландия

               За Кралство Норвегия


               ЕВРОПЕЙСКА КОМИСИЯ
            Брюксел, 26.3.2020
            COM(2020) 116 final
            2020/0045(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Комитета по СИП, създаден с Временното споразумение за икономическо партньорство между Гана, от една страна, и Европейската общност и нейните държави членки, от друга страна, във връзка с приемането на процедурния правилник на Комитета по СИП

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за установяване на позицията, която трябва да се заеме от името на Съюза в рамките на комитета, създаден с Временното споразумение за икономическо партньорство („СИП“) между Гана, от една страна, и Европейската общност и нейните държави членки, от друга страна („Комитета по СИП“), във връзка с предвиденото приемане на процедурен правилник на Комитета по СИП.

               2.Контекст на предложението

               2.1.Временното споразумение за икономическо партньорство между Гана, от една страна, и Европейската общност и нейните държави членки, от друга страна

               Временното споразумение за икономическо партньорство между Гана, от една страна, и Европейската общност и нейните държави членки, от друга страна („споразумението“), има за цел:

               а)да позволи на Гана да се ползва от подобрен достъп до пазара, предоставен от Съюза в рамките на преговорите за сключване на СИП, и едновременно с това да се избегнат сътресения в търговията между Гана и Европейския съюз след изтичането на 31 декември 2007 г. на срока на действие на преходния търговски режим по Споразумението от Котону, до сключването на цялостно СИП;

               б)да установи основата за договаряне на СИП, което да допринесе за намаляване на бедността, да насърчи регионалната интеграция, икономическото сътрудничество и доброто управление в Западна Африка и да подобри капацитета на Западна Африка в сферата на търговската политика и свързаните с търговията въпроси;

               в)да насърчи хармоничната и постепенна интеграция на Гана в световната икономика в съответствие с нейните политически решения и приоритети за развитие;

               г)да укрепи съществуващите връзки между страните на основата на солидарността и взаимния интерес;

               д)да създаде споразумение, съвместимо с член XXIV от ГАТТ от 1994 г.

               От 15 декември 2016 г. споразумението се прилага временно между Гана, от една страна, и Европейския съюз и неговите държави членки, от друга страна.

               2.2.Комитетът по СИП

               Съгласно член 73 от споразумението се създава Комитетът по СИП и се определя, че той отговаря за административното осигуряване на всички сфери, попадащи в обхвата на споразумението, и за осъществяването на всички посочени в него задачи.

               Съгласно член 73 от споразумението страните се договарят, че при определянето на състава и организацията и при функционирането на Комитета по СИП ще се спазва принципът на равенство. Комитетът определя своите правила за организация и функциониране. Заседанията на Комитета по СИП могат да бъдат открити и за трети страни. Комисията на Икономическата общност на западноафриканските държави (ECOWAS) може да бъде поканена да участва в заседанията на Комитета по СИП в съответствие с нейните вътрешни процедури.

               В член 2 от предвидения за приемане процедурен правилник се посочва, че Комитетът по СИП се състои от представители на Европейския съюз и на Гана, на ниво министри и висши служители.

               В член 9 от предвидения за приемане процедурен правилник се предвижда, че Комитетът по СИП приема решенията и препоръките си посредством консенсус.

               2.3.Предвиденият акт на Комитета по СИП

               През първата половина на 2020 г. предстои Комитетът по СИП да приеме решение относно своя процедурен правилник.

               Целта на предвидения акт е да се установят правила за организацията и функционирането на Комитета по СИП.

               3.Позиция, която трябва да се заеме от името на Съюза

               С настоящото предложение за решение на Съвета се установява позицията, която трябва да се заеме от името на Съюза в рамките на Комитета по СИП, създаден със споразумението, по отношение на процедурния правилник на този комитет.

               Страните по споразумението обсъдиха предвидения процедурен правилник и се споразумяха, в съответствие с процедурите на Съюза за вземане на решения, Комитетът по СИП да приеме този процедурен правилник през първата половина на 2020 г.

               Съдържанието на предвидения процедурен правилник е подобен на процедурните правилници на другите търговски споразумения на Съюза.

               Процедурните правилници са от съществено значение за изграждането на институционалната рамка на споразумението, а оттам и за гладкото прилагане на споразумението.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението.

               Понятието „актове с правно действие“ включва актовете с правно действие по силата на нормите на международното право, които уреждат дейността на съответния орган. То включва и инструментите, които нямат задължителен характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  1
               .

               4.1.2.Прилагане в конкретния случай

               Комитетът по СИП е орган, създаден по силата на споразумение, по-специално Временното споразумение за икономическо партньорство между ЕС и Гана.

               Актът, който Комитетът по СИП има за задача да приеме, представлява акт с правно действие, тъй като с него се установяват правно обвързващи правила за функционирането на комитета по СИП.

               Предвиденият акт не допълва, нито изменя институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Прилагане в конкретния случай

               Основната цел на споразумението и съдържанието на предвидения акт са свързани с общата търговска политика.

               Поради това материалноправното основание за предложеното решение е член 207, параграф 4, първа алинея от ДФЕС.

               4.3.Заключение

               Правното основание за предложеното решение следва да бъде член 207, параграф 4, първа алинея от ДФЕС във връзка с член 218, параграф 9 от ДФЕС.

               5.Публикуване на предвидения акт

               Тъй като с акта на Комитета по СИП ще се въведе процедурен правилник за Комитета по СИП съгласно Споразумението, е целесъобразно той да бъде публикуван в Официален вестник на Европейския съюз след приемането му.

               2020/0045 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Комитета по СИП, създаден с Временното споразумение за икономическо партньорство между Гана, от една страна, и Европейската общност и нейните държави членки, от друга страна, във връзка с приемането на процедурния правилник на Комитета по СИП

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Временното споразумение за икономическо партньорство („СИП“) между Гана, от една страна, и Европейската общност и нейните държави членки, от друга страна бе подписано от Европейския съюз и неговите държави членки на 28 юли 2016 г.
                  2
                („споразумението“). То се прилага временно между Европейския съюз и неговите държави членки, от една страна, и Гана, от друга страна, считано от 15 декември 2016 г.
                  3

               (2)Съгласно член 73, параграф 3 от споразумението Комитетът по СИП отговаря за административното осигуряване на всички сфери, попадащи в обхвата на това споразумение, и за осъществяването на всички посочени в него задачи. Съгласно член 73, параграф 2 Комитетът по СИП определя правилата за своята организация и функциониране.

               (3)Комитетът по СИП ще приеме решение относно процедурния си правилник през първата половина на 2020 г.

               (4)Целесъобразно е да се установи позиция, която трябва да се заеме от името на Съюза в рамките на Комитета по СИП, тъй като предвиденото решение на Комитета по СИП ще постанови правно обвързващи правила за функционирането на Комитета по СИП,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза, се основава на решението на Комитета по СИП, с което се установява процедурният правилник на комитета по СИП, приложено към настоящото решение.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (2)

                        Временното споразумение за икономическо партньорство между Гана, от една страна, и Европейската общност и нейните държави членки, от друга страна (ОВ L 287, 21.10.2016 г., стр. 1).

                     (3)

                        Решение (ЕС) 2016/1850 на Съвета от 21 ноември 2008 г. за подписване и временно прилагане на Временно споразумение за икономическо партньорство между Гана, от една страна, и Европейската общност и нейните държави членки, от друга страна.

    ---documentbreak---

               ЕВРОПЕЙСКА КОМИСИЯ
            Брюксел, 26.3.2020
            COM(2020) 116 final
            ПРИЛОЖЕНИЕ
            към
            Предложение за Решение на Съвета
            относно позицията, която трябва да се заеме от името на Европейския съюз в рамките на Комитета по СИП, създаден с Временното споразумение за икономическо партньорство между Гана, от една страна, и Европейската общност и нейните държави членки, от друга страна, във връзка с приемането на процедурния правилник на Комитета по СИП

               ПРИТУРКА

               РЕШЕНИЕ № …/2020 НА КОМИТЕТА ПО СИП,

               създаден съгласно Временното споразумение за икономическо партньорство между Гана, от една страна, и Европейската общност и нейните държави членки, от друга страна, във връзка с приемането на процедурен правилник на Комитета по СИП

               КОМИТЕТЪТ ПО СИП,

               като взе предвид Временното споразумение за икономическо партньорство между Гана, от една страна, и Европейската общност и нейните държави членки, от друга страна
                  1
                (наричанo по-долу „споразумението“), подписано в Брюксел на 28 юли 2016 г., и по-специално член 73 от него,

               като има предвид, че в споразумението се предвижда, че Комитетът по СИП трябва да определи правилник за своята организация и функциониране,

               ПРИЕ НАСТОЯЩОТО РЕШЕНИЕ:

               Член 1

               Процедурният правилник на Комитета по СИП се приема във вида, в който фигурира в приложението.

               Член 2

               Настоящото решение влиза в сила от датата на неговото приемане.

               Съставено в […] на […] година.

               ПРИЛОЖЕНИЕ

               ПРОЦЕДУРЕН ПРАВИЛНИК НА КОМИТЕТА ПО СИП,

               създаден с член 73 от Временното споразумение за икономическо партньорство между Гана, от една страна, и Европейската общност и нейните държави членки, от друга страна

               ЧЛЕН 1

               Роля и наименование на Комитета по СИП

               1.Комитетът, създаден съгласно член 73, параграф 1 от Временното споразумение за икономическо партньорство между Гана, от една страна, и Европейската общност и нейните държави членки, от друга страна (наричанo по-долу „споразумението“), отговаря за всички въпроси, посочени в член 73, параграф 3 от споразумението.

               2.В документи на Комитета, включително решения и препоръки, горепосоченият Комитет се нарича „Комитет по СИП“.

               ЧЛЕН 2

               Състав и председателство

               1.Комитетът по СИП е съставен от представители на Европейския съюз и представители на Гана на ниво министри или висши служители, или от съответните техни представители.

               2.Обикновено страните са представени на ниво висши служители или, по изключение, на ниво министри в случаите, когато и двете страни се споразумеят, че това се налага от обстоятелствата.

               3.Комитетът по СИП на ниво министри се съпредседателства от отговарящия по въпросите в областта на търговията член на Комисията и от Министъра на търговията и промишлеността на Гана.

               4.Комитетът по СИП на ниво висши служители се съпредседателства от висш служител като представител на Европейската комисия и от висш служител като представител на Гана.

               5.Всяка страна следва да уведоми другата страна относно името, длъжността и данните за контакт на висшия служител, който отговаря за съпредседателството на Комитета по СИП за съответната страна. Този висш служител се счита за упълномощен да представлява страната до момента, в който страната съобщи на другата страна за нов съпредседател.

               ЧЛЕН 3

               Секретариат

               1.За всяка от страните служителите, които отговарят по въпросите в областта на търговията заедно изпълняват функциите на секретариат на Комитета по СИП.

               2.В съответствие с член 73, параграф 4 от споразумението всяка страна следва да уведоми другата страна относно името, длъжността и данните за контакт на служителя, който е член на секретариата на Комитета по СИП за съответната страна. Този служител се счита за изпълняващ функциите на член на секретариата за съответната страна до момента, в който страната съобщи на другата страна за нов член.

               ЧЛЕН 4

               Заседания

               1.Комитетът по СИП заседава веднъж годишно, освен ако съпредседателите решат друго, или при спешни случаи, по искане на всяка от страните.

               2.Заседанията се провеждат съгласно определените дата и час, като се редуват между Брюксел и Акра, освен ако съпредседателите се споразумеят за друго.

               3.Заседанията се свикват от съпредседателя на страната, която е домакин на заседанието.

               4.Заседанията могат да се провеждат присъствено или чрез видеоконферентна връзка, или по всеки друг начин.

               ЧЛЕН 5

               Делегации

               В разумен срок преди заседанието служителят, изпълняващ функциите на секретар на Комитета по СИП за всяка страна, уведомява служителя, изпълняващ функциите на секретар на другата страна, за очаквания състав съответно на делегациите на Европейския съюз и на Гана. В списъците се посочват името и функцията на всеки член на делегацията.

               ЧЛЕН 6

               Дневен ред на заседанията

               1.Най-малко 14 дни преди всяко заседание секретарят на Комитета по СИП изготвя предварителен дневен ред за всяко заседание въз основа на предложението, представено от страната домакин на заседанието, с краен срок за другата страна да представи коментари.

               2.Дневният ред се приема от комитета по СИП в началото на всяко заседание. Точките, които не са включени в предварителния дневен ред, могат да бъдат добавяни чрез консенсус.

               ЧЛЕН 7

               Покана за участие на експерти

               Съпредседателите на Комитета по СИП могат, по взаимно съгласие, да поканят експерти (без държавни служители) да присъстват на заседанията на Комитета по СИП, за да представят информация относно специфични теми и само по време на частите от заседанието, които изискват обсъждането на тези специфични теми.

               ЧЛЕН 8

               Протокол

               1.Проектът на протокол за всяко заседание се изготвя от служителя, изпълняващ функциите на член на секретариата на страната домакин на заседанието, в рамките на 21 дни от края заседанието, освен ако съпредседателите решат друго. Проектът на протокола се предава за коментари на члена на секретариата на другата страна. Когато настоящите правила се прилагат за заседанията на подкомитетите, протоколът от заседанието на подкомитета се предоставя за всички последващи заседания на Комитета по СИП.

               2.По правило в протокола се обобщава всеки въпрос от дневния ред, като, когато е приложимо, се посочва следното:

               а)всички документи, представени на Комитета по СИП,

               б)всички изявления, които един от съпредседателите на Комитета по СИП е поискал да бъдат включени в протокола; както и

               в)взетите решения, направените препоръки, декларациите, по които е постигнато съгласие, и приетите заключения по конкретни въпроси.

               3.Протоколът включва списък от всички решения, взети чрез писмена процедура от Комитета по СИП съгласно член 9, параграф 2, считано от последното заседание на комитета.

               4.Той също така обхваща списък на имената, титлите и длъжностите на всички лица, които са присъствали на заседанието на Комитета по СИП.

               5.Секретарят коригира проекта на протокола въз основа на получените коментари и коригираният проект на протокола се одобрява от страните в рамките на 60 дни от датата на заседанието, или в друг срок, определен от съпредседателите. След като протоколът бъде одобрен, два екземпляра от него се изготвят от секретариата и всяка от страните получава по едно оригинално копие от протокола.

               ЧЛЕН 9

               Решения и препоръки

               1.Комитетът по СИП може да приема решения и препоръки по отношение на всички въпроси, когато това е предвидено в споразумението. Комитетът по СИП приема решения и препоръки с консенсус.

               2.В периода между заседанията Комитетът по СИП може да приема решения или препоръки чрез писмена процедура. За тази цел текстът на проекта на решение или препоръка се представя в писмена форма от единия съпредседател на другия съпредседател. Другата страна разполага с един месец, или по-дълъг период от време, посочен от предлагащата страна, за да изрази съгласието си с проекта на решение или препоръка. Ако другата страна не изрази съгласие, предложеното решение или препоръка се подлага на обсъждане и може да бъде прието на следващото заседание на Комитета по СИП. Проектите на решения или препоръки се считат за приети, когато другата страна изрази своето съгласие, след което се записват в протокола на следващото заседание съгласно член 8, параграф 3.

               3.Когато Комитетът по СИП е оправомощен по силата на споразумението да приема решения или препоръки, тези актове носят съответно наименованието „Решение“ или „Препоръка“. Секретариатът на Комитета по СИП дава на всяко решение или препоръка пореден номер, придружен от датата на приемане и описание на неговия предмет. Във всяко решение и препоръка се посочва датата, на която решението или препоръката влиза в сила.

               4.Решенията и препоръките, приети от Комитета по СИП, се изготвят в два екземпляра, удостоверяват се от съпредседателите и се предават на всяка страна.

               ЧЛЕН 10

               Прозрачност

               1.Комитетът по СИП може да реши да проведе открито заседание.

               2.В съответствие с член 73, параграф 5 от споразумението съпредседателите могат по взаимно съгласие да поканят за участие в заседанията на Комитета по СИП представители на гражданското общество, които да присъстват като наблюдатели, както и трети страни като Западноафриканския икономически и валутен съюз (WAEMU) и комисията на Икономическата общност на западноафриканските държави (ECOWAS).

               3.Всяка от страните може да реши дали да публикува решенията и препоръките на Комитета по СИП в съответното си официално издание или онлайн.

               4.Всички представени от някоя от страните документи следва да се считат за поверителни, освен ако страната не реши друго.

               5.Предварителният дневен ред на заседанията се оповестява публично преди провеждането на заседанието на комитета. Протоколите от заседанията се оповестяват публично след тяхното одобрение в съответствие с член 8.

               6.Публикуването на документите, посочени в параграфи 3—5, се извършва в съответствие с приложимите правила за защита на данните на всяка страна.

               ЧЛЕН 11

               Езици

               1.Работният език на Комитета по СИП е английски език.

               2.Комитетът по СИП приема решения относно изменението или тълкуването на споразумението на езиците на автентичните текстове на споразумението. Всички други решения на Комитета по СИП се приемат на работния език, посочен в параграф 1.

               3.Настоящият процедурен правилник и всички решения, приети от Комитета по СИП, с изключение на решенията на комитета за изменение или тълкуване на споразумението, се считат за автентични на работните езици на комитета. Решенията на Комитета по СИП, с които се изменя или тълкува споразумението, са автентични на всички езици, на които е автентично споразумението.

               4.Всяка страна отговаря за превода на решенията и други документи на собствените си официални езици, ако това се изисква съгласно настоящия член, и покрива разходите, свързани с тези преводи.

               ЧЛЕН 12

               Разходи

               1.Всяка страна по Споразумението поема за своя сметка всички разходи, които е направила в резултат на участието си в заседанията на Комитета по СИП, както по отношение на разходите за персонал и пътните и дневните разходи, така и по отношение на видео- или телеконференциите и пощенските и телекомуникационните разходи.

               2.Разходите по организирането на заседанията и размножаването на документите се поемат от страната, която е домакин на заседанието.

               3.Разходите по осигуряването на услуги за устен превод по време на заседанията, към и от работния език на Комитета по СИП, се поемат от страната, която е домакин на заседанието.

               ЧЛЕН 13

               Специален комитет по митническите въпроси и улесняването на търговията

               1.Създава се Специален комитет по митническите въпроси и улесняването на търговията в съответствие с член 34 от споразумението за целите, посочени в този член.

               2.В съответствие с член 34 Специалният комитет по митническите въпроси и улесняването на търговията докладва на Комитета по СИП относно резултатите, решенията и заключенията от всяко негово заседание. Комитетът по СИП бива уведомяван в писмен вид относно лицата/звената за контакт, определени от Специалния комитет. Едновременно с това цялата свързана кореспонденция, документация и комуникация на Специалния комитет относно изпълнението и приложението на глава 3 (Митнически режим и улесняване на търговията) от споразумението се предават на секретариата на Комитета по СИП.

               3.Настоящият процедурен правилник се прилага mutatis mutandis за Специалния комитет.

               ЧЛЕН 14

               Работни групи

               С цел да се постигне ефективно изпълнение на функциите, предвидени в член 73, параграф 3 от споразумението и в съответствие с член 73, параграф 2, Комитетът по СИП може да реши да създаде работни групи на свое подчинение, за да улесни техническото обсъждане на специфични теми по споразумението. За тази цел Комитетът по СИП определя състава и задачите на тези работни групи. Работните групи докладват на Комитета по СИП.

               ЧЛЕН 15

               Изменения на процедурния правилник

               Настоящият процедурен правилник може да бъде изменян с решение на Комитета по СИП в съответствие с член 9.

                     (1)

                        ОВ L 287, 21.10.2016 г., стр. 3.


               ЕВРОПЕЙСКА КОМИСИЯ
            Брюксел, 26.6.2020
            COM(2020) 267 final
            2020/0129(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвместния комитет, създаден по силата на Споразумението между Европейската общност, от една страна, и правителството на Дания и местното правителство на Фарьорските острови, от друга страна, във връзка с приемането на изменения на протоколи 1 и 4 към Споразумението

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решение за установяване на позицията, която трябва да се заеме от името на Съюза в рамките на Съвместния комитет, създаден по силата на Споразумението между Европейската общност, от една страна, и правителството на Дания и местното правителство на Фарьорските острови, от друга страна, за приемането на решение на Съвместния комитет за изменение на протоколи 1 и 4 към Споразумението.

               2.Контекст на предложението

               2.1.Споразумението

               Споразумението между Европейската общност, от една страна, и правителството на Дания и местното правителство на Фарьорските острови, от друга страна („Споразумението“), е сключено от Европейската общност с Решение 97/126/ЕО на Съвета
                  1
               . Чрез разширяването на търговията между двете страни Споразумението цели да насърчава хармоничното развитие на икономическите отношения между Общността и Фарьорските острови, да осигури справедливи условия на конкуренция за търговията между страните и да допринесе за премахването на пречките пред търговията. Споразумението влезе в сила на 1 януари 1997 г.

               2.2.Съвместен комитет

               Съвместният комитет, създаден съгласно член 31, параграф 1 от Споразумението, отговаря за администрирането на Споразумението и следи за правилното му изпълнение. С член 34, параграф 1 от Споразумението Съвместният комитет се упълномощава да изменя разпоредбите на протоколите към Споразумението.

               2.3.Предвиденият акт на Съвместния комитет

               В член 36 от Споразумението се предвижда, че по искане на Фарьорските острови Съюзът разглежда вариантите за подобрение на възможностите за достъп за специфични продукти и разширяване на неговите тарифни отстъпки за фарьорски рибни продукти.

               В съответствие с резултатите от преговорите между Европейската комисия и Фарьорските острови, както беше договорено на 18-ото заседание на Съвместния комитет, което беше проведено в Norðragøta, Фарьорски острови, на 9 октомври 2019 г., Съвместният комитет ще приеме решение относно измененията в протоколи 1 и 4 към Споразумението.

               3.Позиция, която трябва да се заеме от името на Съюза

               Целта на предложените изменения е да се увеличи пазарният достъп за двете страни, както беше договорено на 9 октомври 2019 г., на 18-ото заседание на Съвместния комитет. Има три съществени изменения:

               –Протокол 1: Замразени или консервирани шпрот, трицона или цаца (кодове по КН 0303 53 90 и 1604 13 90) се добавят към списъка с продукти в таблица I от приложението към протокол 1 към Споразумението, като се посочват преференциалните ставки на митата и другите условия, приложими по отношение на вноса в Общността на продукти с произход от и пристигащи от Фарьорските острови. Съюзът ще прилага нулеви вносни мита за тези продукти с произход от Фарьорските острови. Фарьорските острови представиха това искане на Съюза в съответствие с член 36 от Споразумението и страните се договориха да изменят протокол 1.

               –Протокол 4: Бележка под линия 1 и параграф 2 от член 1 в протокол 4 към Споразумението се заличават. Бележка под линия 1 съдържа ограничение за добавения глутен в продукти от риба, предназначени за храна на животни, изнасяни от Фарьорските острови за Съюза, което се прилага за кодове по КН ex 2309 90 10, ex 2309 90 31 и ex 2309 90 41. Параграф 2 се отнася до изискванията за сертифициране и контрол по отношение на тарифната квота, открита за продукти от риба, предназначени за храна на животни, по кодове по КН ex 2309 90 10, ex 2309 90 31 и ex 2309 90 41. Фарьорските острови първоначално отправиха искането за заличаване по време на заседанието на Съвместния комитет през ноември 2017 г., като заявиха, че съставът на продуктите от риба, предназначени за храна на животни, в сектора на аквакултурите се е развил значително, като глутенът се е превърнал в компонент с по-голямо значение.

               –Протокол 4: Добавя се нов член, с който се установяват тарифни квоти за месни продукти, изнасяни от Съюза за Фарьорските острови. В рамките на горепосочените преговори Съюзът поиска увеличаване на пазарния достъп за износа на Съюза на овче месо за Фарьорските острови. Страните се споразумяха да установят тарифна квота за редица продукти от овце (кодове по КН 0204, 0206 80 99, 0206 90 99, 0210 90 11, 0210 90 60, ex 0210 90 90). Тарифната квота, в рамките на която ще се прилага нулево вносно мито, ще бъде въведена постепенно: 40 тона от момента на приемането на предвидения акт (т.е. 2020 г.) и 80 тона след период от три години (т.е. 2023 г.).

               Комисията информира държавите членки за резултатите от тези преговори по време на заседанието на работната група на Съвета „Европейска асоциация за свободна търговия (ЕАСТ)“, състояло се на 24 октомври 2019 г.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС)се предвижда приемането на решения на Съвета за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва също така инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  2
               .

               4.1.2.Прилагане в конкретния случай

               Съвместният комитет е орган, създаден по силата на Споразумението. Актът, който Съвместният комитет има за задача да приеме, представлява акт с правно действие. С предвидения акт ще бъдат изменени протоколи 1 и 4 към Споразумението в съответствие с член 34, параграф 1 от Споразумението и тези изменения ще имат обвързващ характер за страните. Предвиденият акт не допълва, нито изменя институционалната рамка на Споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Прилагане в конкретния случай

               Целта и съдържанието на предвидения акт са свързани с общата търговска политика. Поради това материалноправното основание за предложеното решение е член 207 от ДФЕС.

               4.3.Заключение

               Правното основание за предложеното решение следва да бъде член 207, параграф 4, първа алинея от ДФЕС във връзка с член 218, параграф 9 от него.

               5.Публикуване на предвидения акт

               Тъй като с акта на Съвместния комитет ще се изменят протоколи 1 и 4 към Споразумението, е целесъобразно той да бъде публикуван в Официален вестник на Европейския съюз след приемането му.

               2020/0129 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Съвместния комитет, създаден по силата на Споразумението между Европейската общност, от една страна, и правителството на Дания и местното правителство на Фарьорските острови, от друга страна, във връзка с приемането на изменения на протоколи 1 и 4 към Споразумението

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Споразумението между Европейската общност, от една страна, и правителството на Дания и местното правителство на Фарьорските острови, от друга страна, е сключено от Европейската общност с Решение № 97/126/ЕО на Съвета
                  3
                и влезе в сила на 1 януари 1997 г.

               (2)Съгласно член 34 от Споразумението Съвместният комитет има право да изменя разпоредбите на протоколите към Споразумението.

               (3)След преговорите местното правителство на Фарьорските острови и Съюзът се споразумяха да изменят някои разпоредби на протоколи 1 и 4 към Споразумението. Тези изменения имат за цел да се разшири обхватът на пазарния достъп за двете страни за избрани продукти.

               (4)Съвместният комитет ще приеме решение относно измененията в протоколи 1 и 4 към Споразумението.

               (5)Целесъобразно е да се установи позицията, която трябва да се заеме от името на Съюза в рамките на Съвместния комитет, тъй като решението за изменение на протоколи 1 и 4 към Споразумението ще бъде обвързващо за Съюза,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Съвместния комитет във връзка с измененията на протоколи 1 и 4 към Споразумението, се основава на проекта на решение на Съвместния комитет, приложен към настоящото решение.

               Член 2

               Решението на Съвместния комитет се публикува в Официален вестник на Европейския съюз.

               Член 3

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение 97/126/ЕО на Съвета от 6 декември 1996 г. относно сключването на споразумение между Европейската общност, от една страна, и правителството на Дания и местното правителство на Фарьорските острови, от друга страна (ОВ L 53, 22.2.1997 г., стр. 1).

                     (2)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (3)

                        Решение 97/126/ЕО на Съвета от 6 декември 1996 г. относно сключването на споразумение между Европейската общност, от една страна, и правителството на Дания и местното правителство на Фарьорските острови, от друга страна (ОВ L 53, 22.2.1997 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 26.6.2020
            COM(2020) 267 final
            ПРИЛОЖЕНИЕ
            към
            Предложение за Решение на Съвета
            относно позицията, която трябва да се заеме от името на Европейския съюз в рамките на Съвместния комитет, създаден по силата на Споразумението между Европейската общност, от една страна, и правителството на Дания и местното правителство на Фарьорските острови, от друга страна, във връзка с приемането на изменения на протоколи 1 и 4 към Споразумението

               ПРОЕКТ НА

               РЕШЕНИЕ № .../… НА СЪВМЕСТНИЯ КОМИТЕТ НА ЕО И ФАРЬОРСКИТЕ ОСТРОВИ

               от … 2020 година

               за изменение на протоколи 1 и 4 към Споразумението между Европейската общност, от една страна, и правителството на Дания и местното правителство на Фaрьорските острови, от друга страна

               СЪВМЕСТНИЯТ КОМИТЕТ,

               като взе предвид Споразумението между Европейската общност, от една страна, и правителството на Дания и местното правителство на Фарьорските острови, от друга страна
                  1
               , и по-специално член 34, параграф 1 от него,

               като има предвид, че:

               (1)Протокол 1 към Споразумението между Европейската общност, от една страна, и правителството на Дания и местното правителство на Фарьорските острови, от друга страна („Споразумението“) се отнася до тарифното третиране и разпоредбите, приложими към определени риби и рибни продукти, допуснати за свободно обращение в Европейския съюз или внесени във Фарьорските острови. В приложението към протокол 1 са посочени преференциалните митнически ставки и други условия, приложими по отношение на вноса в Европейския съюз на продукти с произход от и пристигащи от Фарьорските острови.

               (2)Фарьорските острови подадоха искане въз основа на член 36 от Споразумението към приложението към протокол 1 да бъдат добавени кодове по КН 0303 53 90 и 1604 13 90. Въз основа проучване на съответния пазар Европейският съюз счита, че тези продукти могат да се внасят безмитно в Европейския съюз, без количествени ограничения.

               (3)Протокол 4 към Споразумението се отнася до специалните разпоредби, прилагани при внос на някои селскостопански продукти, различни от изброените в протокол 1.

               (4)Съгласно член 1 от протокол 4 към Споразумението Европейският съюз първоначално е предоставил тарифни отстъпки за продуктите от риба, предназначени за храна на животни, от Фарьорските острови, по отношение на годишната безмитна тарифна квота от 5000 тона. Тази безмитна тарифна квота е била изменена с Решение № 2/98 на Съвместния комитет ЕО/Дания — Фарьорски острови
                  2
               , с което тя е била увеличена на 10 000 тона от 1 януари 2000 г., и с Решение № 1/2005 на Съвместния комитет ЕО/Дания — Фарьорски острови
                  3
               , с което е била увеличена на 20 000 тона и в което се предвижда, че продуктите от риба, предназначени за храна на животни, които се ползват от преференциалния вносен режим, не могат да съдържат добавен глутен.

               (5)Фарьорските острови поискаха да се измени протокол 4 от Споразумението, като се премахнат ограниченията върху съдържанието на добавен глутен в продуктите от риба, предназначени за храна на животни, които се ползват от преференциално третиране, тъй като глутенът се е превърнал в основна суровина в състава на продуктите от риба, предназначени за храна на животни.

               (6)В член 2 от протокол 4 към Споразумението се изброяват стоките с произход от Европейския съюз в рамките на глави 1—24 от Хармонизираната система, които Фарьорските острови не освобождават от тарифи и мита при вноса им във Фарьорските острови.

               (7)Европейският съюз поиска да бъде открита безмитна тарифна квота за кодове по КН 0204, 0206 80 99, 0206 90 99, 0210 90 11, 0210 90 60, ex 0210 90 90, които са изброени в член 2 от протокол 4. Фарьорските острови считат, че може да бъде предоставена безмитна тарифна квота за 80 тона износ на тези продукти от Европейския съюз, при условие, че бъде прилаган тригодишен преходен период, с безмитна тарифна квота в размер на 40 тона.

               (8)Поради това протоколи 1 и 4 следва да бъдат съответно изменени,

               ПРИЕ НАСТОЯЩОТО РЕШЕНИЕ:

               Член 1

               Таблица I от приложението към протокол 1 към Споразумението се изменя, както следва:

               (1)Между код по КН 0303 50 98 и код по КН 0303 60 11 се вмъква следният ред:

                        „еx 0303 53 90

                        – – – Шпрот, трицона или цаца (Sprattus sprattus)

                        0“

               (2)Между код по КН 1604 12 99 и код по КН 1604 19 се вмъкват следните редове:

                        „1604 13

                        1604 13 90

                        – – Сардини, сардинели, шпрот, трицона или цаца

                        – – – Сардини:

                        – – – Други

                        0“

               Член 2

               Протокол 4 към Споразумението се изменя, както следва:

               (1)Член 1 се заменя със следното:

               „Член 1

               Европейският съюз предоставя на продуктите с произход от и пристигащи от Фарьорските острови следните тарифни квоти:

                        Код по КН

                        Описание

                        Ставка на митото

                        Тарифна квота (ТК) в тонове

                        0204

                        0206 80 99

                        0206 90 99

                        0210 90 11

                        0210 90 19

                        0210 90 60

                        ех 1601

                        ех 1602

                        Меса от животни от рода на овцете или козите, пресни, охладени или замразени

                        Карантии, годни за консумация, от животни от рода на овцете и козите, пресни или охладени

                        Карантии, годни за консумация, от животни от рода на овцете и козите, замразени

                        Меса от животни от рода на овцете или козите, осолени, в саламура, сушени или пушени, необезкостени

                        Меса от животни от рода на овцете или козите, осолени, в саламура, сушени или пушени, обезкостени

                        Карантии, годни за консумация, от животни от рода на овцете или козите, осолени, в саламура, сушени или пушени

                        Колбаси и подобни продукти от месо, карантии или кръв; приготвени храни на база на тези продукти:

                        — От рода на овцете и козите

                        Други приготвени храни и консерви от месо, карантии или кръв:

                        — От животни от рода на овцете и козите

                        0

                        0

                        0

                        0

                        0

                        0

                        0

                        20

                        ex 2309 90 10

                        ex 2309 90 31

                        ex 2309 90 41

                        Продукти от риба, предназначени за храна на животни

                        0

                        20 000

               “

               (2)Добавя се следният член 3:

               „Член 3

               Фарьорските острови откриват следните тарифни квоти за продукти с произход от и пристигащи от Европейския съюз:

                        Код по КН

                        Описание

                        Ставка на митото

                        Тарифна квота (ТК) в тонове

                        0204

                        0206 80 99

                        0206 90 99

                        0210 90 11

                        0210 90 60

                        ex 0210 90 90

                        Меса от животни от рода на овцете или козите, пресни, охладени или замразени

                        Карантии, годни за консумация, от животни от рода на овцете и козите, пресни или охладени:

                        Карантии, годни за консумация, от животни от рода на овцете и козите, замразени

                        Меса от животни от рода на овцете или козите, осолени, в саламура, сушени или пушени, необезкостени

                        Карантии, годни за консумация, от животни от рода на овцете или козите, осолени, в саламура, сушени или пушени

                        Брашна и прахове, годни за консумация, от меса или карантии от животни от рода на овцете и козите

                        0

                        0

                        0

                        0

                        0

                        0

                        40 през 2020 г., 2021 г. и 2022 г.;

                        80 от 2023 г.

               “

               (3)Приложение I се заличава.

               Член 3

               Настоящото решение влиза в сила в деня на приемането му.

               Съставено в […] на […] година.

                        За Съвместния комитет

                        Председател

                     (1)

                        ОВ L 53, 22.2.1997 г., стр. 2.

                     (2)

                        ОВ L 263, 26.9.1998 г., стр. 37.

                     (3)

                        ОВ L 275, 19.10.2007 г., стр. 32.